12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นายโสภณ เพิ่มศิริวัลลภ ผู้สอบบัญชีรับอนุญาต เลขทะเบียน 3182 จากบริษัท สำนักงาน เอินส์ท
  แอนด์ ยัง จำกัด ผู้สอบบัญชีของบริษัทฯ และบริษัทย่อยประจำปี 2544 - 2545
  และนางสาววิสสุตา จริยธนากร ผู้สอบบัญชีรับอนุญาตเลขทะเบียน 3853
  จากบริษัทสำนักงานเดียวกัน ที่เป็นผู้สอบบัญชีประจำปี 2546
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในรายงานของปี 2544 ถึงปี 2546 อย่างไม่มีเงื่อนไขว่างบการเงินของบริษัทฯ
  และบริษัทย่อยในแต่ละปี ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินของบริษัทฯ
  และบริษัทย่อยจัดทำขึ้นตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทยและเป็นไปตามพระราชบัญญัติการบัญชี
  พ.ศ. 2543 ยกเว้นการบัญชีเกี่ยวกับเงินลงทุนในหลักทรัพย์ของบริษัทย่อย
  ซึ่งเป็นไปตามมาตรฐานการบัญชีของสหรัฐอเมริกา
  เนื่องจากมาตรฐานการบัญชีของไทยที่เกี่ยวกับเงินลงทุนยังไม่ครอบคลุมถึงกิจการประกันชีวิตและการบัญชีภาษีเงินได้รอตัดบัญชีและวิธีการบัญชีเกี่ยวกับการประกันภัยในประเทศไทยและหลักเกณฑ์ที่เกี่ยวข้องซึ่งกำหนดโดยหน่วยงานที่ควบคุมการประกอบธุรกิจประกันภัย

  นโยบายการบัญชีที่สำคัญของบริษัทฯ และบริษัทย่อย โดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อบริษัทฯได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริง
  เงินปันผลรับถือเป็นรายได้เมื่อมีสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ตามกฎเกณฑ์ในประกาศกระทรวงพาณิชย์
  เรื่องการจัดสรรเงินสำรองเพื่อการเสี่ยงภัยดังนี้ :

  การประกันอัคคีภัย รถยนต์และภัยเบ็ดเตล็ด

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันชีวิต

  เงินสำรองประกันภัยเป็นเงินสำรองสำหรับกรมธรรม์ที่มีระยะเวลาน้อยกว่าหรือเท่ากับ 1 ปี
  คำนวณโดยสำรองเต็มจำนวนเบี้ยประกันภัยที่ไม่ถือเป็นรายได้ตามระยะเวลาคุ้มครอง

-   สำรองค่าสินไหมทดแทนและค่าสินไหมทดแทนค้างจ่าย

  บริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อในจำนวนที่บริษัทผู้เอาประกันภัยต่อแจ้ง

  บริษัทฯ ได้ตั้งสำรองเพิ่มเติมในอัตราร้อยละ 2.5
  ของเบี้ยประกันภัยต่อรับสุทธิย้อนหลังสิบสองเดือน
  เพื่อให้เป็นไปตามประกาศกระทรวงพาณิชย์เรื่องการจัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัทฯ

  นอกจากนี้ บริษัทฯ ได้ตั้งสำรองค่าสินไหมทดแทนของการประกันอัคคีภัย
  การประกันภัยทางทะเลและขนส่งและการประกันภัยเบ็ดเตล็ดเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากการพิจารณาของฝ่ายบริหารและได้บวกกลับในการคำนวณภาษีเงินได้นิติบุคคล

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีในงวดบัญชีที่เกิดรายการ

-   เงินลงทุนในหลักทรัพย์

  เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุนตัดจำหน่าย

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงตามราคาทุน

  เงินลงทุนในบริษัทย่อยและบริษัทร่วมแสดงมูลค่าตามวิธีส่วนได้เสีย

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อล่าสุดของปีของตลาดหลักทรัพย์แห่งประเทศไทย
  มูลค่ายุติธรรมของตราสารหนี้คำนวณโดยใช้ราคาของศูนย์ซื้อขายตราสารหนี้ไทย
  หรือใช้วิธีกระแสเงินสดที่คาดว่าจะได้รับในอนาคตคิดลดในอัตราที่เหมาะสมกับความเสี่ยงที่เกี่ยวข้อง
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

  บริษัทฯ จะบันทึกขาดทุนจากการด้อยค่า (ถ้ามี) ของเงินลงทุนในหลักทรัพย์เผื่อขาย
  ตราสารหนี้ที่จะถือจนครบกำหนดและเงินลงทุนทั่วไปโดยรวมอยู่ในการคำนวณผลการดำเนินงาน

  บริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

-   เงินสดและรายการเทียบเท่าเงินสด

  เงินสดและรายการเทียบเท่าเงินสด หมายความรวมถึงเงินสด
  เงินฝากธนาคารและเงินฝากสถาบันการเงินอื่น ซึ่งถึงกำหนดจ่ายคืนในระยะเวลาไม่เกิน 3
  เดือนนับจากวันที่นำฝากและปราศจากภาระผูกพัน

-   อุปกรณ์และค่าเสื่อมราคา

  อุปกรณ์แสดงตามราคาทุนหลังจากหักค่าเสื่อมราคาสะสม
  ค่าเสื่อมราคาคำนวณจากราคาทุนของสินทรัพย์นั้นโดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้
  :-

  ยานพาหนะ อุปกรณ์และเครื่องตกแต่งสำนักงาน - 3 ปี, 5 ปี

  โปรแกรมคอมพิวเตอร์ - 5 ปี 10 ปี

-   สิทธิการเช่าและค่าตัดจำหน่าย

  สิทธิการเช่าแสดงตามราคาทุนหลังจากหักค่าตัดจำหน่ายสะสม
  ค่าตัดจำหน่ายคำนวณจากราคาทุนของสิทธิการเช่านั้น โดยวิธีเส้นตรงตามอายุสัญญาเช่า (17ปี)

-   เงินค้างรับเกี่ยวกับการประกันภัยต่อ

  เงินค้างรับเกี่ยวกับการประกันภัยต่อแสดงด้วยมูลค่าสุทธิที่คาดว่าจะได้รับ โดยบริษัทฯ
  ตั้งค่าเผื่อหนี้สงสัยจะสูญจากจำนวนที่คาดว่าจะเรียกเก็บไม่ได้จากเงินค้างรับเกี่ยวกับการประกันภัยต่อทั้งสิ้นที่มีอยู่โดยประมาณจากประสบการณ์การเรียกเก็บหนี้ในอดีต
  และตามสถานะปัจจุบันของเงินค้างรับเกี่ยวกับการประกันภัยต่อ ณ วันที่ในงบดุล

-   ภาษีเงินได้รอตัดบัญชี

  บริษัทฯ
  บันทึกภาษีเงินได้รอตัดบัญชีโดยใช้วิธีหนี้สินสำหรับผลแตกต่างชั่วคราวที่เกิดขึ้นระหว่างฐานภาษีและราคาตามบัญชีของสินทรัพย์และหนี้สิน
  โดยใช้อัตราภาษีที่มีผลบังคับใช้ในปัจจุบันในการคำนวณภาษีเงินได้รอตัดบัญชี

  นโยบายการบัญชีดังกล่าวเป็นไปตามมาตรฐานการบัญชีระหว่างประเทศ
  ซึ่งยังไม่มีมาตรฐานการบัญชีของไทยครอบคลุมถึง

-   เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
  ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   เครื่องมือทางการเงิน

  บริษัทฯ
  ไม่มีนโยบายประกอบธุรกรรมตราสารทางการเงินนอกงบดุลที่เป็นตราสารอนุพันธ์เพื่อการเก็งกำไรหรือเพื่อการค้า

  เครื่องมือทางการเงินที่แสดงในงบดุลประกอบด้วยเงินฝากสถาบันการเงิน เงินลงทุนในหลักทรัพย์
  เงินให้กู้ยืม เงินค้างรับ/ค้างจ่ายเกี่ยวกับการประกันภัยต่อ
  ซึ่งนโยบายการบัญชีเฉพาะสำหรับรายการแต่ละรายการได้แยกเปิดเผยไว้ในแต่ละหัวข้อที่เกี่ยวข้อง

-   กำไรต่อหุ้น

  กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายในระหว่างปี

  กำไรต่อหุ้นปรับลดคำนวณโดยการหารกำไรสุทธิสำหรับปีด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปีกับจำนวนถัวเฉลี่ยถ่วงน้ำหนักของหุ้นสามัญที่บริษัทฯ
  อาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ

-   การใช้ประมาณการทางการบัญชี

  ในการจัดทำงบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณรายการบัญชีบางรายการซึ่งมีผลกระทบต่อจำนวนเงินที่แสดงในงบการเงินและในหมายเหตุประกอบงบการเงิน
  ด้วยเหตุนี้ผลที่เกิดขึ้นจริงในภายหลังอาจแตกต่างไปจากจำนวนที่ประมาณไว้

บริษัท ไทยรับประกันภัยต่อ จำกัด (มหาชน)

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2546      %       2545      %       2544      %

  เงินลงทุนในหลักทรัพย์                                                           

  พันธบัตรและตั๋วเงินคลัง            208.6     4.8     134.4     3.8     262.5     8.1

  หุ้นทุน                         1,322.4   30.6    834.6     23.5    424.7     13.1

  หุ้นกู้                          689.1     15.9    352.6     9.9     386.5     11.9

  ตั๋วเงิน                        379.9     8.8     482.1     13.6    261.4     8.1

  หน่วยลงทุน                     977.2     22.6    949.1     26.8    1,036.6   32.0

  รวมเงินลงทุนในหลักทรัพย์          3,577.2   82.7    2,752.8   77.6    2,371.7   73.3

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          0.9       -       1.6       0.1     2.0       0.1

  อื่น ๆ                         0.9       -       1.2       -       0.8       -

  รวมเงินให้กู้ยืม                  1.8       -       2.8       0.1     2.8       0.1

                                                                             

  เงินลงทุนในบริษัทร่วม             26.4      0.6     23.8      0.7     20.8      0.6

  เงินสดและเงินฝากสถาบันการเงิน    116.0     2.7     132.7     3.7     132.4     4.1

  อุปกรณ์และสิทธิการเช่า-สุทธิ        29.2      0.7     28.7      0.8     27.2      0.8

  เงินวางไว้จากประกันภัยต่อ         392.9     9.1     450.0     12.7    387.8     12.0

  เงินค้างรับเกี่ยวกับการประกันภัยต่อ   92.0      2.1     122.2     3.5     258.7     8.0

  รายได้จากการลงทุนค้างรับ         66.5      1.5     20.0      0.6     28.2      0.9

  สินทรัพย์อื่น                                                                   

  เงินค้ำประกัน                   19.8      0.5     -         -       -         -

  อื่น ๆ                         6.5       0.1     12.1      0.3     5.9       0.2

  รวมสินทรัพย์                    4,328.4   100.0   3,545.1   100.0   3,235.5   100.0

                                                                             
  ---------------------------- --------- ------- --------- ------- --------- -------

  ---------------------------------------- --------- ------- --------- ------- --------- -------
                                           2546      %       2545      %       2544      %

  หนี้สิน                                                                                   

  เงินสำรองประกันชีวิต                         62.7      1.4     66.2      1.9     49.6      1.5

  เงินสำรองเบี้ยประกันภัยที่ยังไม่ถือเป็นรายได้        689.7     15.9    705.6     19.9    670.1     20.7

  สำรองค่าสินไหมทดแทนและค่าสินไหมทดแทนค้างจ่าย   796.5     18.4    637.8     18.0    566.4     17.5

  เงินถือไว้จากการประกันภัยต่อ                   13.4      0.3     15.0      0.4     58.8      1.8

  เงินค้างจ่ายเกี่ยวกับการประกันภัยต่อ              112.8     2.6     89.8      2.5     78.6      2.4

  หนี้สินอื่น                                                                                 

  ภาษีเงินได้นิติบุคคลค้างจ่าย                     69.1      1.6     16.7      0.5     8.8       0.3

  ภาษีเงินได้รอตัดบัญชี - สุทธิ                    56.5      1.3     4.3       0.1     (53.2)    (1.6)

  อื่น ๆ                                     66.5      1.5     61.1      1.7     58.0      1.8

  รวมหนี้สิน                                  1,867.2   43.1    1,596.5   45.0    1,437.1   44.4

                                                                                         

  ส่วนของผู้ถือหุ้น                                                                            

  ทุนเรือนหุ้น                                                                               

  ทุนจดทะเบียน                               1,187.8           1,187.8           1,187.8   

  ทุนที่ออกและชำระแล้ว                         1,129.3   26.1    1,010.6   28.5    1,010.6   31.2

  ส่วนเกินมูลค่าหุ้น                             153.5     3.5     149.2     4.2     149.2     4.6

  ส่วนเกินทุนจากการเปลี่ยนแปลงมูลค่าเงินลงทุน       370.7     8.6     85.1      2.4     (27.9)    (0.9)

  เงินรับล่วงหน้าค่าหุ้นจากการใช้ใบสำคัญแสดงสิทธิ     29.3      0.7     -         -       -         -

  กำไรสะสม                                                                               

  จัดสรรแล้ว                                                                               

  - สำรองตามกฎหมาย                         121.5     2.8     103.0     2.9     84.8      2.6

  - สำรองทั่วไป                              106.0     2.5     106.0     3.0     106.0     3.3

  - สำรองฉุกเฉิน                             44.0      1.0     44.0      1.3     44.0      1.4

  ยังไม่ได้จัดสรร                              506.9     11.7    450.7     12.7    431.7     13.3

  รวมส่วนของผู้ถือหุ้น                           2,461.2   56.9    1,948.5   55.0    1,798.4   55.6

  รวมหนี้สินและส่วนของผู้ถือหุ้น                    4,328.4   100.0   3,545.1   100.0   3,235.5   100.0

                                                                                         
  ---------------------------------------- --------- ------- --------- ------- --------- -------

  อัตราส่วนทางการเงิน

+---------------------------------------------+-------+-------+-------+
|                                             | 2546  | 2545  | 2544  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.64  | 0.74  | 0.72  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 62    | 64    | 99    |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 67.24 | 70.29 | 66.09 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 51.67 | 45.37 | 38.40 |
+---------------------------------------------+-------+-------+-------+
| อัตรากำไรขั้นต้น (%)                            | 8.42  | 14.00 | 19.81 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 45.51 | 43.81 | 49.75 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 12.12 | 7.72  | 5.14  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 0.93  | 1.16  | 1.12  |
+---------------------------------------------+-------+-------+-------+
| อัตรากำไรสุทธิ (%)                             | 11.41 | 9.98  | 10.30 |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 17.90 | 17.60 | 18.16 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 10.02 | 9.69  | 9.42  |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 0.88  | 0.97  | 0.91  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 0.76  | 0.81  | 0.83  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 0.63  | 0.71  | 0.72  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.31  | 0.39  | 0.40  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.17  | 0.22  | 0.22  |
+---------------------------------------------+-------+-------+-------+
| อัตราการจ่ายเงินปันผล (%)                       | 86.66 | 91.19 | 99.11 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
|  (คำนวณตามมูลค่าที่ตราไว้หุ้นละ 1 บาทเพื่อเปรียบเทียบ) |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 2.18  | 1.96  | 1.78  |
+---------------------------------------------+-------+-------+-------+
| กำไรสุทธิต่อหุ้น (บาท)                           | 0.37  | 0.33  | 0.31  |
+---------------------------------------------+-------+-------+-------+
| เงินปันผลต่อหุ้น (บาท)                           | 0.30  | 0.30  | 0.30  |
+---------------------------------------------+-------+-------+-------+

งบกำไรขาดทุนรวม

(หน่วย: ล้านบาท)

  ------------------------------------------------------------- ----------- ------- --------- ------- --------- -------
                                                                2546        %       2545      %       2544      %

  รายได้จากการรับประกันภัยต่อ                                                                                        

  เบี้ยประกันภัยต่อ                                                  3,055.1             3,118.7           2,841.5   

  หัก: เบี้ยประกันภัยต่อช่วง                                           (1,000.8)           (926.7)           (963.5)   

  เบี้ยประกันภัยรับสุทธิ                                               2,054.3     99.1    2,192.0   102.8   1,878.0   95.7

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   19.4        0.9     (60.2)    (2.8)   84.2      4.3
  (ลด) จากปีก่อน                                                                                                  

  รวมรายได้จากการรับประกันภัยต่อ                                     2,073.7     100.0   2,131.8   100.0   1,962.2   100.0

  ค่าใช้จ่ายในการรับประกันภัยต่อ                                                                                       

  ค่าสินไหมทดแทนที่เกิดขึ้นระหว่างปี                                     1,071.4     51.7    967.2     45.4    753.5     38.4

  ค่าจ้างและบำเหน็จ                                                824.9       39.8    861.2     40.4    835.4     42.6

  ค่าใช้จ่ายอื่น                                                     4.4         0.2     (3.4)     (0.2)   1.3       -

  รวมค่าใช้จ่ายในการรับประกันภัยต่อ                                    1,900.7     91.7    1,825.0   85.6    1,590.2   81.0

  กำไรจากการรับประกันภัยต่อ                                         173.0       8.3     306.8     14.4    372.0     19.0

  รายได้จากการลงทุน                                                                                               

  ดอกเบี้ยและเงินปันผล                                              291.6       14.1    163.6     7.7     140.6     7.2

  กำไร จากการลงทุนในหลักทรัพย์                                      119.3       5.8     48.9      2.3     9.4       0.5

  โอนกลับ(ขาดทุน)จากการด้อยค่าของเงินลงทุน                            (1.1)       (0.1)   4.0       0.2     (15.0)    (0.8)

  รวมรายได้จากการลงทุน                                            409.8       19.8    216.5     10.2    135.0     6.9

  ค่าใช้จ่ายในการลงทุน                                              (6.1)       (0.3)   (6.6)     (0.3)   (6.2)     (0.3)

  รวมกำไรจากการลงทุน                                             403.7       19.5    209.9     9.8     128.8     6.5

  รวมกำไรจากการรับประกันภัยต่อและจากการลงทุน                         576.7       27.8    516.7     24.2    500.8     25.5

  ส่วนแบ่งผลกำไร(ขาดทุน)จากบริษัทร่วม                                 (1.8)       (0.1)   0.4       -       (0.2)     -

  รายได้อื่น                                                       1.3         0.1     2.0       0.1     0.5       -

  ค่าใช้จ่ายการดำเนินงาน                                                                                            

  ค่าใช้จ่ายเกี่ยวกับพนักงาน                                           65.6        3.2     59.9      2.8     56.4      2.9

  ค่าใช้จ่าย เกี่ยวกับอาคารสถานที่และอุปกรณ์                              13.6        0.6     17.0      0.8     16.5      0.8

  ค่าภาษีอากร                                                     0.2         -       -         -       0.1       -

  ค่าตอบแทนกรรมการ                                               7.7         0.4     7.4       0.3     8.0       0.4

  ค่าใช้จ่ายอื่น                                                     18.6        0.9     18.2      0.9     16.6      0.9

  รวมค่าใช้จ่ายการดำเนินงาน                                         105.7       5.1     102.5     4.8     97.6      5.0

  กำไรก่อนภาษีเงินได้                                               470.5       22.7    416.6     19.5    403.5     20.6

  ภาษีเงินได้นิติบุคคล                                                (75.9)      (3.7)   (84.3)    (3.9)   (97.6)    (5.0)

  กำไรสุทธิสำหรับปี                                                 394.6       19.0    332.3     15.6    305.9     15.6

  กำไรต่อหุ้นพื้นฐาน (บาท)                                           0.369               0.329             0.310     

  กำไรสุทธิปรับลด (บาท)                                            0.340               0.295             0.286     
  ------------------------------------------------------------- ----------- ------- --------- ------- --------- -------

งบกระแสเงินสด

  (หน่วย : ล้านบาท)

  ---------------------------------------------------- ----------- -----------
                                                       2546        2545

  กระแสเงินสดจากกิจกรรมดำเนินงาน                                      

  เงินประกันภัยรับสุทธิจากการประกันภัยต่อ                       2,162.3     2,225.6

  ค่าสินไหมทดแทนสุทธิจากการประกันภัยต่อ                       (912.7)     (895.8)

  ค่าจ้างและบำเหน็จสุทธิจากการประกันภัยต่อ                     (824.9)     (861.2)

  รายได้ (ค่าใช้จ่าย) จากการประกันภัยอื่น                      (4.4)       3.4

  รายได้จากการลงทุยสุทธิ                                   357.2       222.3

  รายได้อื่น                                              0.5         0.2

  ค่าใช้จ่ายในการดำเนินงาน                                 (92.1)      (90.6)

  ค่าใช้จ่ายอื่น                                            -           (0.3)

  ภาษีเงินได้                                             (67.6)      (47.8)

  อื่น ๆ                                                 (16.1)      2.5

  เงินสดสุทธิได้มาจากกิจกรรมดำเนินงาน                        602.2       558.3

  กระแสเงินสดได้มา (ใช้ไป) จากกิจกรรมลงทุน                              

  กระแสเงินสดได้มา                                                   

  เงินลงทุนในหลักทรัพย์                                     1,360.0     982.9

  เงินให้กู้ยืม                                             1.5         1.4

  เงินลงทุนอื่น                                            -           1.2

  อุปกรณ์                                                0.8         2.3

  เงินสดได้มาจากกิจกรรมลงทุน                               1,362.3     987.8

  กระแสเงินสดใช้ไป                                                   

  เงินลงทุนในหลักทรัพย์                                     (1,751.8)   (1,086.8)

  เงินให้กู้ยืม                                             (0.5)       (1.4)

  เงินลงทุนอื่น                                            (4.5)       (4.5)

  อุปกรณ์                                                (10.8)      (14.6)

  เงินสดใช้ไปในกิจกรรมลงทุน                                (1,767.6)   (1,107.3)

  เงินสดสุทธิใช้ไปในกิจกรรมลงทุน                             (405.3)     (119.6)

  กระแสเงินสดได้มา (ใช้ไป) จากกิจกรรมจัดหาเงิน                           

  เงินสดรับจากการเพิ่มทุน                                   152.3       -

  เงินปันผลจ่าย                                           (320.0)     (293.1)

  เงินสดสุทธิใช้ไปในกิจกรรมจัดหาเงิน                          (167.7)     (293.1)

  เงินสดและรายการเทียบเท่าเงินสดเพิ่มขึ้น (ลดลง) สุทธิ           29.2        145.7

  เงินสดและรายการเทียบเท่าเงินสด ณ วันต้นปี                   326.7       181.0

  เงินสดและรายการเทียบเท่าเงินสด ณ วันปลายปี                 355.9       326.7

  ข้อมูลกระแสเงินสดเปิดเผยเพิ่มเติม                                       

  เงินสดจ่ายระหว่างปีสำหรับ                                             

  ดอกเบี้ยจ่าย                                            2.2         1.6
  ---------------------------------------------------- ----------- -----------

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  ในปี 2546
  บริษัทประกันภัยและประกันภัยต่อชั้นนำในต่างประเทศยังคงประสบปัญหาทางการเงินอย่างหนักนับแต่เกิดเหตุการณ์วินาศกรรมในสหรัฐอเมริกาเมื่อวันที่
  11 กันยายน 2544 เป็นต้นมาจากความเสียหายที่เพิ่มสูงขึ้น
  นอกจากนี้ภาวะตกต่ำของตลาดเงินและตลาดหุ้นโดยเฉพาะอย่างยิ่งการถดถอยของตลาดหุ้นในสหรัฐอเมริกา
  ทำให้มูลค่าของสินทรัพย์ของบริษัทประกันภัยที่ส่วนใหญ่เป็นเงินลงทุนประเภทต่าง ๆ มีมูลค่าลดลง
  รายได้จากการลงทุนที่ในอดีตเคยเป็นตัวช่วยค้ำจุนชดเชยผลขาดทุนจากการรับประกันภัยได้เป็นอย่างดีได้หดหายไป
  ได้ช่วยซ้ำเติมให้ฐานะของบริษัทประกันภัยที่มีผลการรับประกันภัยที่ย่ำแย่อยู่แล้ว
  ให้ต้องทรุดหนักลงไปอีก จนถึงขั้นมีบริษัทประกันภัยและบริษัทประกันภัยต่อหลาย ๆ
  แห่งประสบภาวะขาดทุนจนต้องปิดตัวลง และบริษัทที่ยังคงประกอบกิจการอยู่ได้นั้น
  ส่วนใหญ่ก็มีฐานะการเงินที่อ่อนแอลงจนถึงขั้นต้องเพิ่มทุนเพื่อพยุงฐานะเงินกองทุน
  และเกือบทั้งหมดยังคงถูกลดอันดับเครดิตความมั่นคงทางการเงินจากสถาบันจัดอันดับความมั่นคง
  ซึ่งคงต้องใช้เวลานานพอสมควรก่อนที่จะสามารถพลิกฟื้นสถานะความมั่นคงทางการเงินกลับมาดังเดิมได้

  สำหรับผลการดำเนินงานของบริษัทฯ ในปี 2546 นี้นั้น
  นับได้ว่าเป็นปีที่บริษัทมีผลประกอบการโดยเฉพาะด้านผลกำไรที่น่าพอใจอีกปีหนึ่ง
  กล่าวคือในขณะที่บริษัทประกันภัยและประกันภัยต่อชั้นนำของโลกหลาย ๆ
  แห่งมีฐานะการเงินที่อ่อนแอลงจนถึงขั้นต้องเลิกกิจการหรือถูกปรับลดอันดับเครดิต บริษัทฯ
  กลับมีผลประกอบการและฐานะการเงินที่มั่นคงและโดดเด่น
  จนได้รับการปรับเพิ่มอันดับเครดิตความมั่นคงทางการเงินจากสถาบันจัดอันดับเครดิตชั้นนำของโลกคือ
  สแตนดาร์ดแอนด์พัวส์ (S&P’s) จากอันดับเดิมที่ BBB(ดี) แนวโน้มมีเสถียรภาพ (Stable)
  เป็น BBB(ดี) แนวโน้มเป็นบวก (Positive)
  ทั้งนี้เป็นผลจากการทำธุรกิจที่มุ่งเน้นตลาดประกันภัยในประเทศที่เป็นตลาดที่ให้ผลตอบแทนที่ดีเป็นหลักมาอย่างต่อเนื่องตลอดมา
  จึงทำให้ไม่ได้รับผลกระทบด้านลบจากตลาดประกันภัยของโลก
  อีกทั้งสามารถฉกฉวยโอกาสจากการฟื้นตัวของเศรษฐกิจของประเทศ
  การแข็งตัวของอัตราเบี้ยประกันภัยและจากการที่ขีดความสามารถในการรับประกันภัยต่อ
  (Reinsurance Capacity) ของคู่แข่งที่เคยมีอยู่ได้หดหายไป
  สามารถสอดแทรกเข้าไปเลือกรับงานที่ดีได้เพิ่มขึ้น ทำให้บริษัทฯ
  มีกำไรสุทธิจากการดำเนินงานในปี 2546 จำนวน 395 ล้านบาท เพิ่มขึ้นร้อยละ 19
  คิดเป็นกำไรต่อหุ้นขั้นพื้นฐาน 0.37 บาทต่อหุ้น
  อัตราผลตอบแทนต่อส่วนของผู้ถือหุ้นยังอยู่ในเกณฑ์ที่ดีอย่างต่อเนื่องที่อัตราร้อยละ 18

  ผลการรับประกันภัย บริษัทฯ มีเบี้ยประกันภัยต่อรับรวมทั้งสิ้น 3,055 ล้านบาท ลดลงร้อยละ 2
  เบี้ยประกันภัยต่อรับสุทธิ 2,054 ล้านบาท ลดลงร้อยละ 6 ทั้งนี้เป็นไปตามแผนงานของบริษัทฯ
  ที่จะใช้ช่วงเวลาของปี 2546
  ทำการปรับปรุงพอร์ตการรับประกันภัยให้มีคุณภาพและมีความสมดุลยิ่งขึ้นเพื่อเป็นฐานรองรับการเติบโตอย่างมั่นคงและสอดคล้องกับนโยบายที่จะเพิ่มการรับความเสี่ยงภัยไว้เองให้สูงขึ้น
  ซึ่งก็ได้รับผลสำเร็จเป็นที่น่าพอใจ
  กล่าวคือความถี่ของความเสียหายโดยรวมลดลงและขนาดความเสียหายรายใหญ่ที่มีผลกระทบต่อผลการดำเนินงานของบริษัทฯ
  ในจำนวนที่สูงก็มีจำนวนลดลงด้วยเช่นกัน ผลการดำเนินงานบริษัทฯ
  มีกำไรจากการรับประกันภัยหลังหักค่าใช้จ่ายดำเนินงานจำนวน 67 ล้านบาท ลดลงร้อยละ 67
  อันเป็นผลจากการที่บริษัทฯ ได้กันสำรองเพื่อลดความผันผวนของธุรกิจเพิ่มขึ้นในปี 2546
  เป็นกรณีพิเศษจำนวน 138 ล้านบาท
  ด้านรายได้จากการลงทุนที่ได้รับประโยชน์อย่างเต็มที่จากการปรับตัวสูงขึ้นอย่างมากของราคาหุ้นในตลาดหลักทรัพย์แห่งประเทศไทยมีจำนวน
  404 ล้านบาท เพิ่มสูงกว่างวดเดียวกันของปีก่อนร้อยละ 92

  ปัจจัยที่เอื้อให้บริษัทฯ ยังคงมีผลการดำเนินงานที่เติบโตได้อย่างต่อเนื่อง
  ไม่ว่าเศรษฐกิจของประเทศจะอยู่ในภาวะใดก็ตาม เกิดจากวิสัยทัศน์ในการทำธุรกิจของบริษัทฯ
  ที่มุ่งหวังผลสำเร็จและผลการดำเนินงานที่เติบโตขึ้นอย่างสม่ำเสมอในระยะยาว
  มีนโยบายที่มุ่งพัฒนาผลิตภัณฑ์และการบริการที่สามารถตอบสนองความต้องการของลูกค้ากลุ่มเป้าหมายในทุกระดับอย่างเป็นระบบทันความต้องการและต่อเนื่อง
  เน้นรับงานที่มีคุณภาพเพื่อให้สามารถรับเสี่ยงภัยไว้เองให้มากที่สุด
  มีการควบคุมค่าใช้จ่ายดำเนินงานให้อยู่ในระดับต่ำและสามารถแข่งขันได้
  มีการจัดสัดส่วนของภัยที่รับให้เหมาะสมสร้างความสมดุลให้เกิดกับพอร์ตของการรับประกันภัยเพื่อลดการพึ่งพิงการประกันภัยประเภทใดประเภทหนึ่งมากเกินไป
  มีการบริหารความเสี่ยงให้อยู่ในระดับที่เหมาะสมโดยอาศัยหลักวิชาการและข้อมูลสถิติมาช่วยกำหนดคัดเลือกประเภท
  ชนิดและวงเงินของแต่ละภัยที่จะรับ
  มีการเลือกซื้อประกันภัยประเภทการคุ้มครองความเสียหายส่วนเกิน (Excess of Loss
  Protection) จากตลาดสากล
  ซึ่งถือเป็นเครื่องมือที่ดีที่สุดในการควบคุมความเสี่ยงของภัยที่รับไว้เองไม่ให้เกิดความผันผวนจนส่งผลกระทบต่อฐานะทางการเงินได้แม้จะ
  เกิดมหันตภัยก็ตาม ในวงเงินที่เหมาะสมกับภาวะตลาดต้นทุนและฐานะของบริษัทฯ ซึ่งในปี 2546
  นี้นั้นความเสียหายสูงสุดต่อภัยที่บริษัทฯ ต้องรับผิดชอบเองจะไม่เกิน 50 ล้านบาทต่อภัย
  และลดหลั่นกันไปในภัยแต่ละประเภท หากเกิดความเสียหายที่บริษัทฯ
  ต้องรับผิดชอบเองสูงกว่าจำนวนเงินดังกล่าว บริษัทฯ
  สามารถเรียกร้องส่วนที่เกินเอาได้จากผู้รับประกันภัย นอกจากนี้ยังมีนโยบายการลงทุนที่รอบคอบ
  มองการณ์ไกล สามารถปรับตัวได้เร็วตามสภาพตลาดเงินและตลาดทุนที่เปลี่ยนแปลงไป
  ใช้การลงทุนเป็นเครื่องมือเพื่อเสริมศักยภาพในการทำธุรกิจในระยะยาว
  ตามเป้าหมายที่จะปรับรูปแบบการประกอบธุรกิจจากการรับประกันภัยต่อแบบดั่งเดิม
  (Conventional Reinsurer) ให้เป็นผู้ให้บริการ (Service Provider)
  เพื่อสร้างความหลากหลายของฐานรายได้
  ช่วยลดผลกระทบจากความผันผวนของผลการรับประกันภัยได้เป็นอย่างดี
  ดังจะเห็นได้จากแนวทางในอดีตที่บริษัทฯ เข้าร่วมทุนในบริษัท ไทยอินชัวเรอส์ดาต้าเนท จำกัด
  บริษัท อีเอ็มซีเอส ไทย จำกัด และบริษัทหลักทรัพย์จัดการกองทุน อเบอร์ดีน จำกัด
  การเป็นผู้บริหารโครงการประกันภัยเอื้ออาทร และที่จะดำเนินการในเร็วๆ นี้
  คือโครงการที่จะให้บริการด้านหน่วยงานสนับสนุน (Back Room Services)
  เพื่อช่วยลดต้นทุนประกอบการของบริษัทประกันภัยขนาดกลางและขนาดเล็กให้สามารถแข่งขันได้
  เป็นต้น

  นอกเหนือจากความสำเร็จที่น่าพอใจด้านผลประกอบการแล้ว ในเรื่องของการกำกับดูแลกิจการที่ดี
  ก็เป็นเรื่องสำคัญที่ทางบริษัทฯ ได้ตระหนัก ให้ความสำคัญและจะพัฒนาปรับปรุงให้ดียิ่งขึ้น ๆ ไปนั้น
  ในปี 2546 บริษัทฯ ยังได้รับรางวัล Disclosure Report Award 2003
  จากทางสำนักงานคณะกรรมการกำกับหลักทรัพย์และตลาดหลักทรัพย์ (กลต.)
  ในเรื่องการเปิดเผยข้อมูลในแบบแสดงรายการข้อมูลประจำปี (แบบ 56-1)
  ได้ในระดับที่ดีและครบถ้วนเป็นปีที่สองติดต่อกัน

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ
  ยังคงมีรายได้จากการรับงานจากตลาดวินาศภัยในประเทศซึ่งให้ผลกำไรมากที่สุดเป็นหลัก
  เบี้ยประกันภัยต่อวินาศภัยจากแหล่งงานในประเทศในปี 2546 มีจำนวนทั้งสิ้น 2,893 ล้านบาท
  ลดลงร้อยละ 2 เบี้ยประกันภัยต่อรับสุทธิรวมมีจำนวน 1,902 ล้านบาท ลดลงร้อยละ 6
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 132 ล้านบาท ลดลงจากปี
  2545 ร้อยละ 54 สามารถสรุปได้ดังนี้

  (หน่วย : ล้านบาท)

  ------------------------------------- ------------ ---------- ----------
                                        2546         2545       % เพิ่ม
                                                                46/45

  เบี้ยประกันภัยต่อรับ                                                

  อัคคีภัย                                 1,856        1,832      1.3

  ภัยทางทะเล                             259          244        6.1

  รถยนต์                                 165          271        (38.9)

  เบ็ดเตล็ด                               613          595        3.0

  รวม                                   2,893        2,942      (1.6)

  เบี้ยประกันภัยต่อรับสุทธิ                                             

  อัคคีภัย                                 1,101        1,118      (1.5)

  ภัยทางทะเล                             183          174        5.1

  รถยนต์                                 164          269        (39.2)

  เบ็ดเตล็ด                               454          462        (1.7)

  รวม                                   1,902        2,023      (6.0)

  กำไร (ขาดทุน) จากการรับประกันภัยต่อ(1)                             

  อัคคีภัย                                 70           139        (50.0)

  ภัยทางทะเล                             (3)          17         (116.1)

  รถยนต์                                 50           64         (22.4)

  เบ็ดเตล็ด                               15           64         (75.6)

  รวม                                   132          284        (53.5)

  อัตราความเสียหาย (%)                                            

  อัคคีภัย                                 46.9         38.1       

  ภัยทางทะเล                             58.6         43.0       

  รถยนต์                                 55.7         58.4       

  เบ็ดเตล็ด                               60.3         51.4       

  รวม                                   52.0         44.3       

  อัตราส่วนรวมความเสียหายและค่านายหน้า (%)                           

  อัคคีภัย                                 93.4         86.3       

  ภัยทางทะเล                             102.5        87.6       

  รถยนต์                                 77.1         77.3       

  เบ็ดเตล็ด                               95.5         83.6       

  รวม                                   93.4         84.6       
  ------------------------------------- ------------ ---------- ----------

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับภายในประเทศ

  ผลการรับประกันภัยแต่ละประเภทเป็นดังนี้

  อัคคีภัย

  งานประกันอัคคีภัยในประเทศเป็นงานหลักของบริษัทฯ ที่มีสัดส่วนของเบี้ยประกันภัยต่อรับในปี
  2546 คิดเป็นร้อยละ 64 ของเบี้ยประกันวินาศภัยจากแหล่งงานในประเทศ บริษัทฯ
  มีความเข้มงวดในการพิจารณารับประกันภัยต่อแบบเฉพาะรายมากยิ่งขึ้นเพื่อปรุงคุณภาพของพอร์ตการรับประกันภัย
  โดยอาศัยฐานข้อมูลสถิติที่มีอยู่มาช่วยในการคัดเลือกงาน
  มีการปรับปรุงเงื่อนไขในสัญญาประกันภัยต่อให้เหมาะสมยิ่งขึ้นเพื่อเพิ่มผลกำไร
  และควบคุมค่านายหน้าจ่ายจากการรับประกันภัยต่อให้อยู่ในอัตราที่เหมาะสมกับสภาพตลาด
  ซึ่งก็ได้รับผลสำเร็จเป็นที่น่าพอใจ กล่าวคือในปี 2546 บริษัทฯ มี
  เบี้ยประกันภัยต่อรับรวมจากการประกันอัคคีภัยจำนวน 1,856 ล้านบาท เพิ่มขึ้นร้อยละ 1
  เบี้ยประกันภัยรับสุทธิจำนวน 1,101 ล้านบาท ลดลงร้อยละ 2
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 70 ล้านบาท ลดลง 69
  ล้านบาทหรือร้อยละ 50 อัตราส่วนรวมค่าเสียหายและค่านายหน้าจ่ายได้เพิ่มขึ้นจากร้อยละ 86.3
  ในปี 2545 เป็นอัตราร้อยละ 93.4 ในปี 2546
  อย่างไรก็ตามหากไม่นับรวมการกันสำรองเพื่อลดความผันผวนของธุรกิจของการประกันอัคคีภัยที่ตั้งเพิ่มขึ้นในปี
  2546 อีกจำนวน 122 ล้านบาทแล้ว บริษัทฯ
  จะมีกำไรจากการรับประกันภัยต่อก่อนหักค่าใช้จ่ายดำเนินงานของการประกันอัคคีภัยในปี 2546
  จำนวน 192 ล้านบาท เพิ่มขึ้นจากปี 2545 ร้อยละ 38

  ภัยทางทะเล

  เบี้ยประกันภัยต่อรับของการประกันภัยทางทะเลจากแหล่งงานในประเทศในปี 2546
  ที่ได้รับผลดีจากการขยายตัวของการค้าระหว่างประเทศ มีจำนวน 259 ล้านบาท เพิ่มขึ้นร้อยละ
  6 เบี้ยประกันภัยต่อรับสุทธิมีจำนวน 183 ล้านบาทขยายตัวร้อยละ 5
  ผลการดำเนินงานโดยรวมยังเป็นไปด้วยดี แม้ว่าจะเกิดความเสียหายรายใหญ่ขึ้น 2 – 3
  รายในระหว่างปี 2546 ก็ตาม บริษัทฯ
  ยังสามารถทำกำไรจากการรับประกันภัยต่อก่อนหักค่าใช้จ่ายดำเนินงานและก่อนการกันสำรองเพื่อลดความผันผวนของธุรกิจได้เป็นจำนวน
  23 ล้านบาท เพิ่มขึ้นร้อยละ 31

  รถยนต์

  งานประกันภัยรถยนต์ในปี 2546 ส่วนใหญ่เป็นเบี้ยประกันภัยต่อจากงานตามข้อตกลงของตลาด
  ที่บริษัทฯ ตกลงรับงานในอัตราร้อยละ 5
  ของกรมธรรม์ทุกฉบับที่ออกตามพระราชบัญญัติคุ้มครองผู้ประสบภัยจากรถ ผลการดำเนินงาน
  บริษัทฯ มีเบี้ยประกันภัยต่อรับจำนวน 165 ล้านบาท ลดลงจากระยะเวลาเดียวกันของก่อนร้อยละ
  39
  อันเป็นผลจากการยกเลิกสัญญาประกันภัยต่อกับลูกค้าบางรายไปเนื่องจากมีผลการรับประกันภัยที่ขาดทุน
  ผลการดำเนินงานยังอยู่ในเกณฑ์ที่ดีอย่างต่อเนื่อง บริษัทฯ
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 50 ล้านบาท ลดลงร้อยละ 22

  เบ็ดเตล็ด

  งานประกันภัยเบ็ดเตล็ด หมายถึงการประกันวินาศภัยอื่น ๆ นอกเหนือจากการประกันวินาศภัยใน
  3 ประเภทหลักที่กล่าวถึงข้างต้น อาทิเช่น การประกันภัยอุบัติเหตุส่วนบุคคล
  การประกันภัยเครื่องบิน การประกันภัยโจรกรรม เป็นต้น ในปี 2546 บริษัทฯ
  มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน 613 ล้านบาท เพิ่มขึ้นร้อยละ
  3 เบี้ยประกันภัยต่อรับสุทธิจำนวน 454 ล้านบาท ลดลงร้อยละ 2
  มีผลกำไรจากการรับประกันภัยต่อก่อนหักค่าใช้จ่ายดำเนินงานและก่อนการกันสำรองเพื่อลดความผันผวนของธุรกิจจำนวน
  50 ล้านบาท ลดลงร้อยละ 22

  บริษัทฯ ยังคงมีนโยบายที่จะมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  เนื่องจากยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+--------------------------------------+---------+---------+---------+
|                                      | 2546    | 2545    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 46/45   |
+--------------------------------------+---------+---------+---------+
| เบี้ยประกันภัยต่อรับ                       | 19      | 35      | (45.7)  |
+--------------------------------------+---------+---------+---------+
| เบี้ยประกันภัยต่อรับสุทธิ                    | 19      | 35      | (45.4)  |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 2       | 3       | (54.5)  |
+--------------------------------------+---------+---------+---------+
| อัตราความเสียหาย (%)                   | 51.4    | 37.5    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 98.7    | 98.5    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับต่างประเทศ

  งานรับประกันภัยต่อจากต่างประเทศเกือบทั้งหมด
  เป็นการแลกเปลี่ยนงานกับลูกค้าในประเทศญี่ปุ่นในรูปแบบของสัญญาประกันภัยต่อซึ่งได้ทำต่อเนื่องมาเป็นเวลาหลายปี
  อย่างไรก็ตาม
  จากการที่ตลาดญี่ปุ่นมีการแข่งขันที่รุนแรงขึ้นจากการเปิดเสรีและการตกต่ำของตลาดเงินและตลาดหุ้น
  ทำให้บริษัทประกันภัยต่าง ๆ ในญี่ปุ่นมีฐานะการเงินที่อ่อนแอลง
  จำเป็นต้องควบรวมกิจการเข้าด้วยกัน ส่งผลให้งานที่จะนำมาแลกมีน้อยลงและมีผลกำไรลดลง
  เกิดความไม่แน่นอนสูง
  ประกอบกับเป็นการไม่คุ้มค่าที่จะต้องซื้อประกันภัยเพื่อคุ้มครองความเสียหายส่วนเกินของภัยที่อยู่นอกประเทศที่มีจำนวนภัยไม่มากนักในช่วงที่ตลาดแข็งตัวอย่างเช่นขณะนี้
  มีผลทำให้การแลกงานกับตลาดญี่ปุ่นได้ทยอยลดลงตามลำดับจนหมดไปในปี 2546
  จะยังคงเหลืองานตามสัญญาประกันภัยต่อที่มีผลบังคับอยู่ในปีต่อไปอีกเพียงไม่กี่สัญญาเท่านั้น
  อย่างไรก็ตาม บริษัทฯ จะเฝ้าติดตามสถานะการณ์ตลาดประกันภัยในต่างประเทศอย่างใกล้ชิด
  เพื่อแสวงหาโอกาสและช่องทางอื่นในการทำธุรกิจต่อไป

  ผลการรับประกันภัยต่อด้านประกันชีวิต

(หน่วย : ล้านบาท)

+--------------------------------------+---------+---------+---------+
|                                      | 2546    | 2545    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 46/45   |
+--------------------------------------+---------+---------+---------+
| เบี้ยประกันภัยต่อรับ                       | 143     | 142     | 0.4     |
+--------------------------------------+---------+---------+---------+
| เบี้ยประกันภัยต่อรับสุทธิ                    | 134     | 134     | (0.3)   |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 39      | 19      | 105.6   |
+--------------------------------------+---------+---------+---------+
| อัตราความเสียหาย (%)                   | 47.2    | 66.4    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 71.9    | 81.6    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

  การเติบโตของธุรกิจประกันภัยต่อด้านประกันชีวิตในปี 2546
  ได้ชะลอตัวลงหลังจากที่ได้ขยายตัวในระดับสูงอย่างต่อเนื่องมาเป็นเวลา 4-5 ปี
  จากสาเหตุของการยกเลิกสัญญาประกันภัยต่อของลูกค้าบางรายไป
  อย่างไรก็ตามผลการดำเนินงานยังอยู่ในระดับที่น่าพอใจ บริษัทฯ
  มีกำไรจากการรับประกันภัยก่อนหักค่าใช้จ่ายดำเนินงานจำนวน 39 ล้านบาท
  เพิ่มขึ้นจากระยะเวลาเดียวกันของปีที่ผ่านมาในอัตราร้อยละ 105.6

  งานประกันภัยต่อด้านการประกันชีวิตนี้ได้ทวีความสำคัญเพิ่มขึ้นตามลำดับจากที่เคยมีสัดส่วนเพียงร้อยละ
  2 ของเบี้ยประกันภัยรับสุทธิเมื่อ 5-6 ปีที่แล้ว ได้เพิ่มสัดส่วนเป็นร้อยละ 7
  ของเบี้ยประกันภัยรับสุทธิในปัจจุบัน และคาดว่าจะยังคงสามารถเติบโตเช่นนี้ได้ต่อไปในอนาคต
  ซึ่งจะช่วยให้ผลการดำเนินงานของบริษัทฯ มีความมั่นคงยิ่งขึ้น
  สามารถลดความผันผวนอันเกิดจากธุรกิจประกันวินาศภัยลงได้ในระยะยาว

  ผลการลงทุน

(หน่วย : ล้านบาท)

+------------------------+-----------+---------+-----------+---------+
|                        | 31 ธันวาคม |         | 31 ธันวาคม |         |
|                        | 2546      |         | 2545      |         |
+------------------------+-----------+---------+-----------+---------+
|                        | จำนวน     | สัดส่วน   | จำนวน     | สัดส่วน   |
|                        |           |         |           |         |
|                        |           | (%)     |           | (%)     |
+------------------------+-----------+---------+-----------+---------+
| พันธบัตรและตั๋วเงินคลัง      | 209       | 5.6     | 134       | 4.6     |
+------------------------+-----------+---------+-----------+---------+
| หุ้นทุน ^(/1)             | 1,349     | 36.2    | 858       | 29.5    |
+------------------------+-----------+---------+-----------+---------+
| หุ้นกู้                    | 689       | 18.5    | 353       | 12.1    |
+------------------------+-----------+---------+-----------+---------+
| ตั๋วเงิน                  | 380       | 10.2    | 482       | 16.6    |
+------------------------+-----------+---------+-----------+---------+
| เงินฝากธนาคาร           | 116       | 3.2     | 133       | 4.6     |
+------------------------+-----------+---------+-----------+---------+
| เงินให้กู้ยืม               | 2         | -       | 3         | 0.1     |
+------------------------+-----------+---------+-----------+---------+
| หน่วยลงทุน               | 977       | 26.3    | 949       | 32.6    |
+------------------------+-----------+---------+-----------+---------+
| รวม                    | 3,721     | 100.0   | 2,912     | 100.0   |
+------------------------+-----------+---------+-----------+---------+

  หมายเหตุ ^(/1) รวมเงินลงทุนในบริษัทร่วม

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2546 ที่แสดงในงบดุลตามงบการเงินรวมมีจำนวน 3,721
  ล้านบาท เพิ่มขึ้น 809 ล้านบาทจากระยะเวลาเดียวกันของก่อน บริษัทฯ
  ได้เพิ่มน้ำหนักการลงทุนในหุ้นในตลาดหลักทรัพย์ทรัพย์ที่มีปัจจัยพื้นฐานที่ดีและหุ้นกู้ที่มีอัตราดอกเบี้ยลอยตัวให้มากขึ้นในปี
  2546 เพื่อให้สอดคล้องกับสภาพตลาด
  และได้ควบคุมการลงทุนในตราสารหนี้ระยะสั้นที่ให้ผลตอบแทนต่ำประเภทพันธบัตรระยะสั้น
  เงินฝากธนาคารและตั๋วเงินให้อยู่ในระดับที่เหมาะสมเหลือเพียงพอเพื่อดำรงรักษาสภาพคล่องเท่านั้น
  ซึ่งก็ได้รับผลสำเร็จเป็นที่น่าพอใจยิ่ง บริษัทฯ มีรายได้สุทธิจากการลงทุนในปี 2546 จำนวน 404
  ล้านบาท เพิ่มขึ้นจากปี 2545 ร้อยละ 92
  ตามการปรับตัวเพิ่มขึ้นของราคาหุ้นในตลาดหลักทรัพย์และการเพิ่มขึ้นของเงินปันผลรับ
  ทำให้บริษัทฯ มีรายได้จากเงินปันผลรับจากการลงทุนในหุ้นและหน่วยลงทุนจำนวน 292 ล้านบาท
  เพิ่มขึ้น 128 ล้านบาทหรือร้อยละ 78 และมีกำไรจากการขายหลักทรัพย์จำนวน 119 ล้านบาท
  เพิ่มขึ้นร้อยละ 143 อัตราผลตอบแทนจากการลงทุนรวมเฉลี่ยสูงถึงร้อยละ 12.1
  เทียบกับอัตราร้อยละ 7.7 ในปี 2545 นอกจากนี้ บริษัทฯ
  ยังมีกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน (Unrealized Gain) ณ สิ้นปี
  2546 อีก จำนวน 496 ล้านบาท เพิ่มขึ้นจากปี 2545 จำนวน 382 ล้านบาท
  ซึ่งจะเป็นตัวช่วยพยุงให้รายได้จากการลงทุนและผลกำไรในอนาคตมีความมั่นคงยิ่งขึ้น

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดีอย่างต่อเนื่อง
  อัตราผลตอบแทนต่อส่วนของผู้ถือหุ้น จากที่เคยสร้างอัตราผลตอบแทนให้แก่ผู้ถือหุ้นได้สูงกว่าร้อยละ
  20 แปดปีติดต่อกันระหว่างปี 2536 - 2543 อัตราส่วนดังกล่าวได้ลดลงเล็กน้อยมาในช่วง 3
  ปีที่ผ่านมานี้อยู่ที่ร้อยละ 17.6 ในปี 2545 และอัตราร้อยละ 17.9 ในปี 2546 ตามลำดับ
  ต่ำกว่าเป้าหมายที่วางไว้ว่าต้องไม่ต่ำกว่าร้อยละ 20 เล็กน้อย
  อัตราผลตอบแทนจากสินทรัพย์รวมอยู่ในระดับที่ร้อยละ 10.0
  ดีขึ้นเล็กน้อยเมื่อเปรียบเทียบกับอัตราส่วนร้อยละ 9.7 ของปี 2545
  ส่วนความสามารถในการทำกำไรเทียบจากอัตรากำไรสุทธิต่อรายได้รวมยังอยู่ในเกณฑ์ที่สูงที่อัตราร้อยละ
  11.4 เทียบกับอัตราร้อยละ 10.0 ในปี 2545
  อันเป็นจากผลของนโยบายการรับประกันภัยที่รอบคอบ การบริหารความเสี่ยงภัยอย่างระมัดระวัง
  อัตราส่วนรวมค่าสินไหมทดแทนและค่าใช้จ่ายดำเนินงาน (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมดังกล่าวต่ำกว่า 100 แล้วแสดงว่าธุรกิจมีกำไรจากการรับประกันภัย
  อัตราส่วนรวมของปี 2546 เปรียบเทียบกับของปี 2545 เป็นดังนี้

  ----------------------------------------- -------------- --------------
                                            2545           2545

  อัตราความเสียหาย                            51.7%          45.4%

  อัตราค่าจ้างและบำเหน็จสุทธิ                     40.4%          39.1%

  อัตราส่วนค่าใช้จ่ายดำเนินงานสุทธิ                 5.1%           4.7%

  อัตราส่วนรวม                                97.2%          89.2%
  ----------------------------------------- -------------- --------------

  ความเพียงพอของเงินสำรองประกันภัยยังอยู่ในระดับที่ดีตามมาตรฐานสากล
  เห็นได้จากอัตราส่วนเงินสำรองด้านเทคนิคและเงินกองทุนต่อเบี้ยประกันภัยรับสุทธิ (Reserve
  Ratio) ณ 31 ธันวาคม 2546 ยังอยู่ในระดับสูงที่ร้อยละ 195
  เทียบเคียงได้กับมาตรฐานสากลที่กำหนดโดยสถาบันจัดอันดับ S&P ที่ว่าควรจะสูงกว่าร้อยละ 150

  12.2.1.3 ฐานะการเงิน

  สินทรัพย์

  ณ สิ้นปี 2546 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 4,328 ล้านบาท
  เพิ่มขึ้นจากปี 2545 จำนวน 783 ล้านบาท
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 86 ลูกหนี้ร้อยละ
  11 อุปกรณ์ร้อยละ 1 และสินทรัพย์อื่นอีกร้อยละ 2

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน
  หุ้นกู้และหน่วยลงทุนกองทุนเปิดตราสารหนี้ในสัดส่วนรวมร้อยละ 64
  และตราสารทุนประเภทหลักทรัพย์จดทะเบียน
  หุ้นของบริษัทร่วมและบริษัทนอกตลาดหลักรัพย์และหน่วยลงทุนกองทุนเปิดที่ลงทุนในหุ้นอีกร้อยละ 36
  การตั้งสำรองเผื่อการลดค่าเป็นไปตามตามมาตรฐานบัญชี สรุปรายการที่เกี่ยวเนื่องได้ดังนี้ คือ

1.  เงินลงทุนในหลักทรัพย์จดทะเบียนที่ถือเป็นการลงทุนระยะยาวบันทึกตามราคาตลาด
    ผลต่างระหว่างราคาทุนและราคาตลาดให้บันทึกเป็นรายการแยกต่างหากในส่วนของผู้ถือหุ้น
    จากการที่ในปี 2546 ภาวะตลาดหลักทรัพย์ได้ปรับตัวดีขึ้นมาก ทำให้บริษัทฯ
    มีกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน ณ สิ้นปี 2546 จำนวน 496
    ล้านบาท เพิ่มขึ้นจากงวดเดียวกันของปีก่อนจำนวน 382 ล้านบาท

2.  ในปี 2546 บริษัทฯ
    ได้ตั้งสำรองค่าเผื่อการด้อยค่าของเงินลงทุนในหุ้นในบริษัทนอกตลาดหลักทรัพย์รายหนึ่งจำนวน
    1.1 ล้านบาท (จากยอดเงินลงทุนจำนวน 3.2 ล้านบาท)
    เนื่องจากกิจการที่ลงทุนมีผลการดำเนินงานที่ขาดทุนอย่างต่อเนื่อง
    ค่าเผื่อด้อยค่าของเงินลงทุนสะสม ณ สิ้นปี 2546 มีจำนวน 31.1 ล้านบาท

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2546 มีจำนวนทั้งสิ้น 92 ล้านบาท คิดเป็นอัตราหมุนเวียนของเบี้ยประกันภัยค้0างรับที่ 62
  วันลดลงเล็กน้อยจากอัตรา 64 วันในปี 2545

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 0.5 - 1 ต่อปี
  ยอดเงินดังกล่าวคงค้างอยู่ ณ สิ้นปี 2546 จำนวน 393 ล้านบาท ลดลง 57
  ล้านบาทตามการลดลงของเบี้ยประกันภัยรับ

  หนี้สิน

  หนี้สินรวม ณ วันที่ 31 ธันวาคม 2546 มีจำนวน 1,867 ล้านบาท รายการที่สำคัญประกอบด้วย
  เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีรวม 752 ล้านบาท
  เงินสำรองจำนวนนี้จะทยอยรับรู้เป็นรายได้เป็นส่วนๆ ไปตลอดอายุความคุ้มครองของกรมธรรม์
  ตามหลักเกณฑ์ที่ระบุไว้ในข้อ 12.1.2 นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 797 ล้านบาท บริษัทฯ
  ได้ยึดหลักอนุรักษ์นิยมอย่างยิ่งในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  บริษัทฯ ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษเพื่อลดความผันผวนทางธุรกิจ
  (Loss Fluctuation Reserve)
  ซึ่งได้ปฏิบัติอย่างต่อเนื่องมาเป็นระยะเวลาหลายปีก่อนที่ทางกรมการประกันภัยจะเริ่มออกระเบียบบังคับให้บริษัทประกันภัยต้องตั้งสำรองค่าสินไหมทดแทนที่อาจเกิดขึ้นแล้วแต่ยังไม่ได้รับรายงาน(IBNR)
  ในอัตราร้อยละ 2.5 ของเบี้ยประกันภัยรับสุทธิที่เริ่มบังคับใช้ในปี 2545 นี้
  รายการสำรองค่าสินไหมทดแทนและค่าสินไหมทดแทนค้างจ่ายตามงบดุลรวม ณ วันที่ 31 ธันวาคม
  2546 นี้ได้รวมยอดเงินสำรองเพื่อลดความผันผวนทางธุรกิจจำนวน 285
  ล้านบาทและเงินสำรองค่าสินไหมทดแทนที่อาจเกิดขึ้นแต่ยังไม่ได้รับรายงานจำนวน 55
  ล้านบาทไว้ด้วย

  สภาพคล่อง

  ในปี 2546 บริษัทฯ มีมีกระแสเงินสดรับรวม 754 ล้านบาท ที่เกิดจากการดำเนินงานจำนวน
  602 ล้านบาทและจากการเพิ่มทุนจากการใช้สิทธิแปลงสภาพของใบสำคัญแสดงสิทธิจำนวน 152
  ล้านบาท เงินที่ได้รับนี้ได้นำไปลงทุนในหลักทรัพย์เพิ่มขึ้นจำนวน 405
  ล้านบาทและจ่ายเป็นเงินปันผลจำนวน 320 ล้านบาท
  คงเหลือเป็นกระแสเงินสดเพิ่มขึ้นสุทธิจำนวน 29 ล้านบาท
  การที่กระแสเงินสดรับจากกิจกรรมดำเนินงานในปี 2546 สูงกว่ากำไรสุทธินั้น
  เกิดจากสาเหตุสำคัญสองประการคือประสิทธิภาพในการเก็บหนี้ที่ดีมีผลทำให้ยอดลูกหนี้ลดลงและยอดเงินสำรองค่าสินไหมทดแทนที่เพิ่มสูงขึ้นจากการตั้งสำรองเพื่อลดความผันผวนของธุรกิจตามที่ได้กล่าวมาแล้ว

  ณ วันที่ 31 ธันวาคม 2546 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  356 ล้านบาท เพียงพอต่อการดำเนินธุรกิจตามปกติของบริษัทฯ
  อัตราส่วนสินทรัพย์หมุนเวียนต่อหนี้สินหมุนเวียนอยู่ในระดับสูงที่ 0.6 เท่า
  ซึ่งในสภาพการดำเนินธุรกิจตามปกตินั้น บริษัทฯ
  มีกระแสเงินสดรับจากการดำเนินงานจะพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้ทันทีอีกจำนวนหนึ่งเพียงพอที่จะรองรับการจ่ายค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2546 มีอัตรา 0.8 เท่า
  ใกล้เคียงกันเมื่อเทียบกับปี 2545 ที่ผ่านมา บริษัทฯ
  ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด นอกจากนี้ บริษัทฯ
  ยังมีใบสำคัญแสดงสิทธิที่ออกให้ผู้ถือหุ้นเดิมและพนักงานคงเหลือยังไม่ได้ใช้สิทธิ ณ สิ้นปี 2546
  อีกจำนวน 29.3 ล้านหน่วย อัตราการใช้สิทธิใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1
  หุ้นในราคาใช้สิทธิ 1 บาทต่อหุ้นสำหรับผู้ถือหุ้นเดิม และราคา 2.625
  บาทต่อหุ้นสำหรับส่วนของพนักงาน โดยมีเงื่อนไขให้คณะกรรมการบริษัทฯ
  สามารถเรียกให้ผู้ถือใบสำคัญแสดงสิทธิใช้สิทธิแปลงสภาพก่อนระยะเวลาที่กำหนดได้

  ส่วนของผู้ถือหุ้นมีจำนวน 2,461 ล้านบาท เพิ่มขึ้น 513 ล้านบาท
  อันเป็นผลส่วนหนึ่งจากการใช้สิทธิซื้อหุ้นสามัญของผู้ถือใบสำคัญแสดงสิทธิในระหว่างปีจำนวน 152
  ล้านบาท และการเพิ่มขึ้นของกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนจำนวน
  286 ล้านบาท มูลค่าส่วนของผู้ถือหุ้นตามบัญชี ณ สิ้นปี 2546 เท่ากับ 2.12 บาทต่อหุ้น เพิ่มขึ้น
  16 สตางค์ต่อหุ้น เมื่อเทียบกับมูลค่าหุ้นละ 1.96 บาท ณ สิ้นปี 2545